google/wiki40b huggingface dataset:
चन्द्रपालसिंह यादव मयंक

चन्द्रपालसिंह यादव मयंक का जन्म ०१. ०९.१८२५ ई० को कानपुर उ०प्र० में हुआ तथा निधन २६.०६.२००० ई० को हुआ। ये बाल साहित्य के प्रसिद्ध कवि हैं।आपकी प्रमुख कृतियाँ हैं- जागृति-गीत, किसान-गीत, परियों का नाच, दूध मलाई, हिम्मत वाले, बज गया बिगुल, राजा बेटा, हम देश की मुसकान, जंगल का राजा, हिन्दी गीत माला-1-2, बंदर की दुल्हन, मुनमुन सर्कस
प्रज्ञा दया पवार

प्रज्ञा दया पवार महाराष्ट्र की अम्बेडकरी चेतना की मुखर कवियित्री हैं । आपकी रचनाएँ 'युद्धरत आम आदमी' सहित तमाम पत्र-पत्रिकाओं में सामाजिक न्याय और चेतना की भारतीय कविताओं के बतौर शुमार हैं।
छतरपुर

इतिहास

बुंदेल राजा छत्रसाल ने 1707 में इसकी स्थापना की थी। उन्होंने मुग़लों की सत्ता का सफलतापुर्वक विरोध किया था। यह नगर अंग्रेजों की मध्य भारत एजेंसी की भूतपूर्व छतरपुर रियासत की राजधानी भी था। यहाँ 1908 में नगरपालिका का गठन हुआ। छतरपुर में एक संग्रहालय, अधिकारियों की आधुनिक कॉलोनी और swashashi महाविद्यालय जो अब छत्रसाल बुंदेलखंड विश्वविद्यालय बन चूका है व एक विधि विश्वविद्यालय शामिल है।

कृषि और खनिज

यह नगर एक प्रमुख सड़क जंक्शन है और कृषि उत्पादों तथा कपड़ों का व्यापारिक केंद्र है।

उद्योग और व्यापार

इसके आसपास का क्षेत्र धसान तथा केन नदियों के बीच का उपजाऊ मैदान है, जिसके दक्षिण में कहीं-कहीं 450 मीटर तक ऊँची वनाच्छादित पहाड़ियाँ हैं।
यहाँ की पुरानी औद्योगिक गतिविधियों में चीनी और नमक का बाज़ार, टाट-पट्टी निर्माण, छोटे पैमाने पर उत्पादित काग़ज, साबुन, पीतल, लोहे के बर्तन और अपरिष्कृत छुरी-कांटे का निर्माण शामिल है। आधुनिक उद्योगों में इनके अलावा क़ालीन, दरी, कंबल, कांसे के बर्तन तथा सोने-चांदी के आभूषण व लकड़ी पर नक़्क़ाशी, प्रलाक्षाकर्म, लाख की वस्तुएं, मोटे सूती वस्त्र ‘गंज़ी’ की बुनाई और कपड़ों पर छपाई का काम शामिल है।

जनसंख्या

2011 की जनगणना के अनुसार छतरपुर नगर की कुल जनसंख्या और ज़िले की कुल जनसंख्या 17,62,852 है। पुरुष जनसंख्या 9,35,870 तथा महिला जनसंख्या 8,26,951 है !

परिवहन

बस स्टैंड= यहाँ आसपास के शहरो के अलावा महानगरो के लिए 24 घंटे बसें उपलब्ध है। छतरपुर-यह शहर बस तथा रेल मार्ग से मध्यप्रदेश की राजधानी भोपाल से जुड़ा हुआ है
कुछ प्रमुख बसे झॉंसी सुबह 6:25,09:20,शाम 17:00,19:30, इत्यादी,,
दिल्ली के लिए सरकारी बस दोपहर 2:30,4:30,6:30 
दिल्ली स्लीपर प्राईवेट बस शाम 7:30,8:30

सहायक एवं संदर्भ श्रोत

रेलवे स्टेशन =यहां से 3 ट्रेन गुजरती   है ,एक भोपाल और 1 झांसी ,1 इंदौर
कल्याणसागर

आचार्य कल्याणसागर एक दिगम्बर जैन आचार्य है जिन्होंने आचार्य विनीतसागर को मुनि दीक्षा प्रदान की थी।
मयूर भट्ट

मयूर भट्ट संस्कृत कवि थे। इनकी सुप्रसिद्ध रचना "सूर्यशतक" है। व्याकरण, कोश तथा अलंकार के विद्वानों में इस ग्रंथ की बड़ी प्रतिष्ठा रही है।
मिस्टर बीन

पृष्ठभूमि और प्रभाव

मिस्टर बीन का चरित्र विकसित किया गया, जबकि रोवन एटकिन्सन, ऑक्सफोर्ड द क्वीन कॉलेज में इलेक्ट्रिकल इंजीनियरिंग में अपनी मास्टर की डिग्री के लिए अध्ययन कर रहा था। 1980 के दशक के आरंभ में एडिनबर्ग फ्रिंज में बीन की विशेषता वाले स्केच का प्रदर्शन किया गया था। 1979 के आईटीवी सीटकोम डिब्बाबंद लाफ्टर में रॉबर्ट बॉक्स नामक एक समान चरित्र, एटकिंसन ने खुद ही खेला, जिसमें 1997 में फ़ीचर फिल्म में इस्तेमाल होने वाली रूटीनें भी शामिल थीं।

एपिसोड

मिस्टर बीन के सभी 14 एपिसोड टाइगर पहलू प्रोडक्शंस  द्वारा निर्मित किए गए थे। इसके अतिरिक्त, चरित्र का प्रयोग यूनाइटेड किंगडम में एक बंद स्केच, अतिथि दिखावे और टीवी विज्ञापनों में किया गया है।

पुरस्कार

पहला एपिसोड ने गोल्डन रॉस जीता, साथ ही मोंट्रेक्स में 1992 के रोज डोर ऑर लाइट एंटरटेनमेंट फेस्टिवल में दो प्रमुख पुरस्कार भी प्राप्त किए। यूके में, "मिस्टर बीन का अभिशाप"  एपिसोड को कई बाफ्टा पुरस्कारों के लिए नामांकित किया गया था; 1991 में, "बेस्ट लाइट एंटरटेनमेंट प्रोग्राम", 1991 में "बेस्ट कॉमेडी" (प्रोग्राम या सीरीज़), और एटकिंसन को 1991 और 1994 में "बेस्ट लाइट एंटरटेनमेंट परफॉर्मेंस" के लिए तीन बार नामित किया गया था।
सामाजिक डार्विनवाद

सामाजिक डार्विनवाद (Social Darwinism) सन् १८७० के बाद इंग्लैण्ड और संयुक्त राज्य अमेरिका में जन्मे अनेकों सामाजिक सिद्धान्तों का आधुनिक नाम है जिनके अनुसार किसी सामाज में शक्तिशाली लोगों का प्रभाव व धन बिना रोकटोक बढ़ते रहना चाहिये जबकि निर्बलों का कम होते जाना चाहिये।
महेन्द्रगंज विधानसभा निर्वाचन क्षेत्र

महेन्द्रगंज विधानसभा निर्वाचन क्षेत्र (अंग्रेज़ी: Mahendraganj assembly constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक दिककाञ्ची डी शिरा हैं।
दक्षिणी गोलार्ध

दक्षिणी गोलार्ध किसी ग्रह का वह आधा भाग होता है, जो उसकी विषुवत रेखा के नीचे (दक्षिणी ओर) होता है। गोलार्ध का शाब्दिक अर्थ है आधा गोला। हमारा ग्रह अक्षवत् दो भागों में बंटा है, जिन्हे उत्तरी गोलार्ध व दक्षिणी गोलार्ध कहते हैं। उत्तरी गोलार्ध का उत्तरी ‌छोर तथा दक्षिणी गोलार्ध का दक्षिणी ‌छोर बहुत ठंडे स्थान होने के कारण वहाँ बर्फ का साम्राज्य रहता है। दक्षिणी गोलार्ध के दक्षिणी ध्रुव पर तो बर्फ से बना विशाल महाद्वीप ही मौजूद है। दक्षिणी गोलार्ध में पांच महाद्वीप-आस्ट्रेलिया,नौ-दसवा दक्षिण अमेरिका,एक तिहाई अफ्रीका तथा एशिया के कुछ दक्षिणी द्वीपों मौजूद है। दक्षिण गोलार्द्ध चार महासागरों- हिन्द महासागर, अन्ध महासागर, दक्षिणध्रुवीय महासागर और प्रशान्त महासागर मौजूद है। पृथ्वी के अक्षीय झुकाव की वजह से दक्षिणी गोलार्द्ध में ग्रीष्म ऋतु, दक्षिणायन (२२ दिसंबर के आसपास) से वसंत विषुव (लगभग २१ मार्च) तक चलता है और शीत ऋतु, उत्तरायण (२१ जून) से शरद विषुव (लगभग २३ सितंबर) तक चलता है।

मौसम

उत्तरी गोलार्ध कि तुलना में दक्षिणी गोलार्ध में सौम्य तापमान परिवर्तन पाया जाता है; पर अंटार्कटिका(उत्तरी ध्रुव), आर्कटिक से ज्यादा थंडा है। इसका कारण यह है कि उत्तरी गोलार्ध का ज्यादातर हिस्सा महासागरों से भरा है।
दक्षिणी गोलार्ध में दिन के दौरान सूर्य उत्तरी दिशा की स्थिति में अधिकतम बढता है, पर मकर रेखा के ऊपर सूर्य मध्याह्न के समय दक्षिण में दिखता है। सूर्य के संचलन की दिशा के कारण, एक सौर घड़ी के छाया की चाल उत्तरी गोलार्ध में विरोधी दक्षिणावर्त होती है।
अंगरक्षक (1995 फ़िल्म)

संगीत

"'आनंद-मिलिंद"' हिन्दी फिल्मों के एक प्रसिद्ध संगीतकार चित्रगुप्त के पुत्र 'आनंद चित्रगुप्त' और 'मिलिंद चित्रगुप्त है।
काणि

काणि आदिवासी भारत के पश्चिमी घाट के दक्षिणी भाग में रहते हैं। मुख्यतः ये  केरल के तिरुवनंतपुरम में इलामला में कोट्टायार झील और कोल्लम जिले में रहते हैं। 1980 के दशक में वैज्ञानिकों ने इन्हें आरोग्यपाच नामक पौधे से जीवनी नाम की एक जड़ी बूटी बनाते देखा था। तबसे इन्हें यह जड़ी बूटी बनाने के लिए आर्थिक प्रोत्साहन मुहैया कराया जाता रहा है।
आरती छाबड़िया

पूर्व जीवन

छाबड़िया का जन्म मुम्बई में हुआ जो एक हिन्दू परिवार से सम्बद्ध रखती हैं।

वृत्ति

उन्होंने २०११ में खतरों के खिलाड़ी के चौथे संस्करण में फियर फैक्टर -खतरों के खिलाड़ी जीता।
जुड़ी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

जुड़ी उपजिला बांग्लादेश के पूर्वी सीमान्त में स्थित, सिलेट विभाग के मौलवीबाजार जिले में स्थित है।
राजधर्म

राजधर्म का अर्थ है - 'राजा का धर्म' या 'राजा का कर्तव्य'। राजवर्ग को देश का संचालन कैसे करना है, इस विद्या का नाम ही 'राजधर्म' है। राजधर्म की शिक्षा के मूल वेद हैं। मनुस्मृति, शुक्रनीति, महाभारत के विदुर प्रजागर तथा शान्तिपर्व तथा चाणक्य द्वारा रचित प्रसिद्ध ग्रन्थ अर्थशास्त्र आदि में भी राजधर्म की बहुत सी व्याख्या है। स्वामी दयानन्द सरस्वती ने भी सत्यार्थ प्रकाश में एक पूरा समुल्लास राजधर्म पर लिखा है। महाभारत में इसी नाम का एक उपपर्व है जिसमें राजधर्म का विस्तृत विवेचन किया गया है। धर्मसूत्रों में भी राजधर्म का विवेचन किया गया है।
भूमध्यसागरीय जलवायु

भूमध्य जलवायु (mediterranean climate) वह जलवायु है जो भूमध्य द्रोणी क्षेत्र में व्यापक है। भूमध्य सागर के अलावा कैलिफ़ोर्निया के तटवर्ती क्षेत्र, पश्चिमी और दक्षिणी ऑस्ट्रेलिया के कुछ क्षेत्र, दक्षिणपश्चिमी दक्षिण अफ़्रीका और मध्य चिली में भी इस प्रकार की मौसमी परिस्थितियाँ मिलती हैं। इन इलाक़ों में हलकी ठंड व वर्षा वाली शीतऋतु और मध्यम गरमी वाली व शुष्क ग्रीष्मऋतु होती है।

कोपेन जलवायु वर्गीकरण

कोपेन जलवायु वर्गीकरण में दो प्रकार के भूमध्य जलवायु बताएँ गए हैं: गरम ग्रीष्मऋतु भूमध्य जलवायु (Hot-summer mediterranean climate, कूट: Csa)और हलकी-गरम ग्रीष्मऋतु भूमध्य जलवायु (Warm-summer mediterranean climate, कूट: Csb)।
कोशविज्ञान

कोशविज्ञान (Lexicology) भाषाविज्ञान की वह शाखा है जिसमें शब्दों का अध्ययन किया जाता है। इसमें शब्दों के अर्थ, उनका चिन्हों के रूप से प्रयोग और उनके अर्थों का ज्ञानमीमांसासे सम्बन्ध भी इसमें समझा जाता है।
जे० एम० अहिवासी

जे० एम० अहिवासी भारत के महान चित्रकार माने जाते हैं।

जन्म

जन्म- १९०१
जगन्नाथ मुरलीधर अहिवासी - प्रसिद्ध चित्रकार.
जन्म १९०१ में ब्रज मंडल के गोकुल में हुआ।

प्रमुख चित्र

प्रमुख चित्र- 
"चूहा और बिल्ली".
"संदेश", 
"सुभद्रा और अर्जुन", 
"मीरा का प्रस्थान" आदि है।

मृत्यु

मृत्यु - २९ दिसम्बर १९७३ को बनारस हिंदू विश्वविद्यालय के निवास में निधन हुआ.
तीतर जैसी पूंछ वाला जल-कपोत

वितरण

तीतर जैसी पूंछ वाले यह जल-कपोत भारत में, दक्षिणपूर्वी एशिया और इंडोनेशिया में प्रजनन करते हैं। यह अपनी अधिकांश श्रृंखला में निष्क्रिय रहते हैं लेकिन दक्षिण चीन और हिमालय क्षेत्र के उत्तरी प्रजनक प्रायद्वीपीय भारत और दक्षिणपूर्व एशिया में प्रवास कर जाते हैं। यह ताइवान में भी पाई जाती है, जहां इसे लुप्तप्राय माना जाता है। ऑस्ट्रेलिया में इसे घुमक्कड़ पक्षी माना जाता है।

विवरण

यह एक मात्र ऐसी जल-कपोत है जिसका प्रजनन पंख भिन्न है। तीतर जैसी पूंछ वाली जल-कपोत एक विशिष्ट और असंदिग्ध पक्षी है। वे लगभग 31 सेमी लंबी होती हैं और नर की तुलना में मादा का आकार अधिक बड़ा होता है। प्रजनन काल के दौरान, इसकी लम्बी पूंछ 8 सेमी और बढ़ जाती है। सबसे बाहरी प्राथमिक हिस्से में स्पैचुला के आकर का 2 सेमी का विस्तार होता है और 17वीं प्राइमरी पर एक चौड़ा उभार होता है।
प्रजनन करने वाली वयस्क मादाओं में सफ़ेद पंख, सर और गर्दन के अगले हिस्से के अतिरिक्त यह प्रधानतः काली होती हैं। गर्दन का पिछला हिस्सा सुनहरे रंग का होता है। इनकी आंखों में एक अत्यधिक आकर्षक सफ़ेद धारी होती है। इनके पैर बहुत लम्बे होते हैं और पैर का अंगूठा ग्रे रंग का होता है।
वह वयस्क जो प्रजनन नहीं करती, उनकी पूंछ लम्बी नहीं होती है। इनके आतंरिक भाग सफ़ेद होते हैं और सिर्फ छाती का हिस्सा तथा गर्दन की धारियां भूरे रंग की होती हैं। गर्दन का किनारा भी सुनहरा होता है।
युवा पक्षियों में ऊपरी हिस्सा भूरे रंग का होता है। इनके नीचे का हिस्सा सफ़ेद होता है और छाती का घेरा हलके भूरे रंग का होता है।
माप (रासमुस्सेन और एंडर्टन से): लंबाई 310 मिमी 390-580 मिमी (प्रजनन) पंख (प्राथमिक के विस्तार सहित) 190-244 मिमी (वयस्क) 168-228 मिमी (युवाओं में) बिल 23-30 मिमी टार्सस 45-58 मिमी पूंछ 194-376 मिमी (प्रजनक) 110-117 मिमी (गैर-प्रजनक)

प्रजनन

जकाना पक्षी मार्च से जुलाई तक तैरती हुई वनस्पतियों पर प्रजनन करते हैं। दक्षिण भारत में, ये मानसून के मौसम में प्रजनन करती हैं, जुलाई-सितम्बर तक. ये बहुनरगामी होती हैं और एक मादा 10 मूठ तक अंडे दे सकती है। चार काले-चिन्ह युक्त भूरे अंडे तैरते हुए घोंसलों में दिए जाते हैं।

आदतें

तीतर जैसे पूंछ वाले जल-कपोत के लिए भोजन का प्रमुख स्रोत कीड़े और अन्य अकशेरुकी होते हैं जिन्हें पानी की सतह से या तैरती हुई वनस्पतियों से पकड़ा जाता है।
उनका स्वर मिमियाने me-onp जैसा होता है और यह नाक से निकलने वाली ध्वनि होती है।
कप्तान सिंह सोलंकी

कप्तान सिंह सोलंकी (जन्म 1 जुलाई 1939) त्रिपुरा के पूर्व राज्यपाल और भारतीय जनता पार्टी के एक भारतीय राजनीतिज्ञ हैं। अगस्त 2009 से मई 2014 तक वह राज्य सभा सदस्य थे।
उन्होंने विक्रम विश्वविद्यालय, उज्जैन, PGBT कॉलेज, उज्जैन और महारानी लक्ष्मीबाई कॉलेज, जीवाजी विश्वविद्यालय, ग्वालियर से पढ़ाई की तथा 1958-1965 की अवधि के दौरान मुरैना जिले के बानमोर में शिक्षक के रूप में और 1966-2000 से पीजीवी कॉलेज ग्वालियर में प्रोफेसर के रूप में कार्य किया। उन्हें जगन्नाथ पहाड़िया की जगह लेने के लिए हरियाणा का राज्यपाल नियुक्त किया गया था।
सत्यप्रकाश मिश्र

सत्यप्रकाश मिश्र का जन्म 16 जनवरी 1945 को दोस्तपुर (सुल्तानपुर, उत्तरप्रदेश) में हुआ। सत्यप्रकाश मिश्र हिंदी के आलोचक और संपादक रहे। इलाहाबाद विश्वविद्यालय , इलाहाबाद में हिंदी के प्रोफेसर रहे। हिंदी साहित्य सम्मेलन, प्रयाग (इलाहाबाद) के साहित्य मंत्री रहे ल। सम्मेलन की पत्रिका माध्यम का सम्पादन किया। इलाहाबाद संग्रहालय, इलाहाबाद के मानद निदेशक रहे। 50 से अधिक आलोचनात्मक पुस्तकों का लेखन और सम्पादन किया। उत्तरप्रदेश सरकार द्वारा साहित्य भूषण सम्मान से सम्मानित किया गया तथा इनका निधन 27 मार्च 2007 को हुआ।
डीबीएस बैंक

DBS सिंगापुर का एक प्रमुख बैंक है जो १९६८ में सिंगापुर सरकार द्वारा स्थापित किया गया था। १९९८ में इसने पीओएसबी बैंक का अधिकार अपनाया और आज दक्षिण-पूर्व एशिया के प्रमुख बैंकों में से एक है। इसकी कुल आय १५० अरब रुपये (२०१३) से भी ज्यादे है। इसकी २५ देशों में शाखाएं हैं - भारत में भी १२ शाखाएं काम करती हैं।
इसका पूरा नाम Development Bank of Singapore था जो अब सिर्फ़ DBS के नाम से जाना जाता है।
सबा क़मर

जन्म

सबाह क़मर ज़मान (जन्म 5 अप्रैल 1984) को सबा क़मर के रूप में श्रेय जाता है, जो एक पाकिस्तानी अभिनेत्री और टेलीविज़न हस्ती हैं। पाकिस्तान की सबसे लोकप्रिय और उच्चतम भुगतान वाली अभिनेत्रियों में से एक, क़मर लक्स स्टाइल अवार्ड, हम अवार्ड और फ़िल्मफ़ेयर अवार्ड नामांकन सहित कई प्रशंसाओं की प्राप्तकर्ता है। उन्हें पाकिस्तान सरकार ने 2012 में तमगा-ए-इम्तियाज़ और 2016 में प्राइड ऑफ़ परफॉर्मेंस से सम्मानित किया था। उन्होंने टेलीविजन सीरीज़ में औरत हूं (2005) में भूमिका के साथ अभिनय की शुरुआत की। क़मर को आखिरी बार ARY Digital के कोर्टरूम ड्रामा Chehh (2019) में मन्नत के रूप में मुख्य भूमिका निभाते हुए देखा गया था।

कैरियर

अपने कैरियर की शुरुआत टीवी श्रृंखला में मैं औरत हूँ .से की और इसके लिए पीटीवी का सर्वश्रेष्ठ टीवी अभिनेत्री का पुरस्कार प्राप्त किया
बॉलीवुड फ़िल्म निर्माता दिनेश विजान व भूषण कुमार की  फ़िल्म हिंदी मीडियम में पाकिस्तानी अभिनेत्री सबा क़मर भारतीय अभिनेता इरफ़ान ख़ान के साथ हैं। फ़िल्म 'मंटो' में नूर का किरदार निभाने के लिए प्रशंसा बटोर चुकीं अभिनेत्री की इस फ़िल्म का निर्देशन साकेत चौधरी निर्देशित कर रहे हैं।
विश्व उर्दू दिवस

हर साल भारत में ९ नवम्बर को विश्व उर्दू दिवस (आलमी यौम-ए-उर्दू) मनाया जाता है। यह दिन इसलिए भी उल्लेखनीय है क्योंकि यह उर्दू के प्रसिद्ध शायर मुहम्मद इक़बाल का जन्म दिवस भी है। उस दिन कई कार्यक्रम आयोजित होते हैं, जिनमें सेमिनार, सिम्पोज़ियम, मुशायरे आदि आयोजित होते हैं जिनका मुख्य विषय यह होता है कि कैसे उर्दू को भारत में एक जीवित भाषा के रूप में न केवल बाक़ी रखा जाए, बल्कि उसकी उन्नति के कार्य किए जाएँ और उसे गैर-उर्दू देशवासियों तक पहुँचाया जाए।

उर्दू शायरों, लेखकों और शिक्षकों का सम्मान

दिल्ली में स्थित उर्दू डेवलपमेंट ऑर्गनाइज़ेशन और देश के कुछ कल्याणकारी संगठन उस दिन उर्दू शायरों, लेखकों और शिक्षकों को पुरस्कार प्रदान करते हैं।

उर्दू दिवस बदलने की वकालत

जवाहरलाल नेहरू विश्वविद्यालय के भारतीय भाषाओं के केन्द्र और अखिल भारतीय कॉलेज एवं विश्वविद्यालय उर्दू शिक्षक संघ ने माँग की है कि ३१ मार्च को उर्दू दिवस मनाया जाना चाहिए। इसका कारण यह बताया गया है कि उस दिन उर्दू के लिए पंडित देव नारायण पाण्डेय और जय सिंह बहादुर ने अपनी जानों का बलिदान दिया था। ये दो लोग उर्दू मुहाफ़िज़ दस्ता के सदस्य थे। २० मार्च १९६७ को उत्तर प्रदेश में देव नारायण पाण्डेय कानपुर कलेकटर के कार्यालय के समक्ष धरना दिए थे और भूख हड़ताल पर बैठे थे, जबकि सिंह ने राज्य विधान सभा के समक्ष धरना और भूख हड़ताल की। देव नारायण पाण्डेय का देहान्त ३१ मार्च को हुआ जबकि सिंह इसके कुछ दिनों बाद गुज़र गए।
नारायण दास की बावड़ी

श्री पंचमुखी हनुमान मंदिर के पास गोनेर-सिरोली सड़क पर स्थित पुरामहत्व की कलात्मक बावड़ी
गरीब रथ एक्सप्रेस

गरीब रथ एक्सप्रेस भारतीय रेल की चलाई हुई एक प्रकार की कम किराये वाली वातानुकूलित रेलगाड़ियां हैं। इनका उद्देश्य है, कि कम व्यय करने वाले लोग भी वातानुकूलित गाड़ियों का लाभ उठा सकें।
आतंकी प्रशिक्षण शिविर

आतंकी प्रशिक्षण शिविर (terrorist training camp) आतंकवाद की पद्धति सिखाने वाले प्रशिक्षण शिविर हैं। यहाँ आतंकवादियों को युद्ध और आत्मघाती बमबारी करने का प्रशिक्षण दिया जाता है। ये शिविर प्रशिक्षण देने वालों के इलाकों या परंपरागत रूप से आतंकवाद के गढ़ रहे क्षेत्रों में होते हैं जैसे कि पाकिस्तान,  अफगानिस्तान, इराक, सोमालिया  आदि में।
२१३७ ईसा पूर्व

२१३७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१३७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फैसल ख़ान

फैसल ख़ान हिन्दी फ़िल्मों के एक अभिनेता हैं।
2001 सिनसिनाटी मास्टर्स

पुरुष एकल

गुस्तावो कुएर्तेन ने  पैट्रिक रैफ्टर को 6-1, 6-3 से हराया।
संजय लीला भंसाली

प्रमुख फिल्में

भंसाली ने अपना कैरियर विधु विनोद चोपड़ा के साथ बतौर सहायक निर्देशक शुरू किया। विधु के साथ भंसाली ने परिन्दा और 1942: अ लव स्टोरी जैसी फिल्मे की। सन २००२ मे आयी भंसाली निर्देशित फिल्म देवदास उस समय की सबसे महंगी फिल्म थी। इस फिल्म को के निर्माण में 50 करोड रुपये लगे थे और इसने करीब 100 करोड रूपये का व्यवसाय किया था। उस साल इस फिल्म ने 5 राष्ट्रीय पुरस्कार और 10 फिल्मफेयर पुरस्कार जीते थे। टाइम पत्रिका ने नई सदी के अब तक के सालों में बनी सर्वश्रेष्ठ दस फिल्मों में देवदास को आठ्वीं जगह दी है। २००५ मे प्रदर्शित उनकी फिल्म ब्लैक के लिये उन्हे एक बार फिर से हिन्दी सिनेमा का राष्ट्रीय पुरस्कार मिला।
मिस्र राष्ट्रीय फुटबॉल टीम

मिस्र की राष्ट्रीय फुटबॉल टीम (मिस्र अरबी: منتخب مصر, मोंटाखब मासर), जिसे फारस के नाम से जाना जाता है, पुरुषों के अंतर्राष्ट्रीय संघ फुटबॉल में मिस्र का प्रतिनिधित्व करता है और 1 9 21 में स्थापित मिस्र फुटबॉल फुटबॉल एसोसिएशन (ईएफए) द्वारा शासित है, फुटबॉल के लिए शासी निकाय मिस्र। टीम का ऐतिहासिक स्टेडियम काहिरा अंतर्राष्ट्रीय स्टेडियम है लेकिन 2012 से टीम ने अलेक्जेंड्रिया के बोर्ग एल अरब स्टेडियम में अधिकांश घरेलू खेल खेले हैं। वर्तमान टीम मैनेजर हेक्टर कुपर है।
मिस्र अफ्रीका में सबसे सफल राष्ट्रीय टीम है, जिसने अफ्रीका कप ऑफ नेशंस को रिकॉर्ड सात बार जीता है: 1 9 57 में उद्घाटन संस्करण और 1 9 5 9 में घरेलू मिट्टी के साथ-साथ 1 9 86 के संस्करण में बुर्किना फासो, घाना में 2008 और अंगोला 2010 संस्करण में। फीफा विश्व रैंकिंग में मिस्र भी नौवें स्थान पर रहा है, जिससे टीम को विश्व के शीर्ष दस में प्रवेश करने के लिए केवल तीन अफ्रीकी राष्ट्रीय टीमों में से एक बना दिया गया है। अपने सम्मानित महाद्वीपीय रिकॉर्ड के बावजूद, मिस्र ने अब तक विश्व कप (1 9 34 और 1 99 0 में) में केवल दो उपस्थितियां की हैं, दोनों मौकों पर एक गेम जीतने में विफल रही हैं। विश्व कप के लिए अर्हता प्राप्त करने के लिए मिस्र की राष्ट्रीय टीम पहली अफ्रीकी और मध्य पूर्वी टीम थी।
मिस्र ने 2017 अफ्रीका कप ऑफ नेशंस के लिए क्वालीफाई किया और आखिरकार कैमरून को फाइनल में हारने के बाद रनर-अप समाप्त कर दिया। टूर्नामेंट ने फीफा विश्व रैंकिंग में मई 2017 में मिस्र को दिसंबर 2016 में 60 से बढ़ने में मदद की।
8 अक्टूबर, 2017 को, मिस्र ने 2018 विश्वकप के लिए क्वालीफाई किया, 28 साल और तीसरे स्थान पर उनकी पहली उपस्थिति।

इतिहास

बेल्जियम में समर ओलंपिक में प्रतिस्पर्धा करने के लिए 1 9 20 में पहली मिस्र की राष्ट्रीय फुटबॉल टीम का गठन किया गया था। अपने अभियान का उद्घाटन मैच इटालियंस के खिलाफ एक नुकसान था। मिस्र दो फीफा विश्व कप में दिखाई दिया था और अफ्रीका कप ऑफ नेशंस में वे सबसे सफल टीम हैं, जो 2010 अफ्रीका कप ऑफ नेशंस सबसे हालिया होने के साथ प्रतिस्पर्धा जीत रही है।
वुमन III

वुमन III १९५३ मे विलेम डी कूनिंग द्वारा कृत एक चित्र है।
मुख्यमंत्री (पाकिस्तान)

उत्तराधिकार

राज्यपाल ने मुख्यमंत्री अपने पद धारण करने के लिए, जब तक उनके उत्तराधिकारी "मुख्यमंत्री के कार्यालय" में प्रवेश करती जारी रखने के लिए कह सकता है। अनुच्छेद 131 या अनुच्छेद 132 में प्रांतीय विधानसभा भंग करने, कुछ भी करने के बाद कार्यालय में जारी रखने से मुख्यमंत्री या एक प्रांतीय मंत्री को अयोग्य घोषित करने में लगाया जा सकता है।
हिन्दू राज

हिन्दू राज (उर्दू: ہندو راج) उत्तरी पाकिस्तान में हिन्दु कुश पर्वतमाला और काराकोरम पर्वतमाला के बीच स्थित एक पर्वत शृंखला है। इसका सबसे ऊँचा पहाड़ ६,८७२ मीटर (२२,५४६ फ़ुट) लम्बा कोयो ज़ुम है। इसके दो अन्य जानेमाने पहाड़ बूनी ज़ुम और ग़मुबार ज़ुम हैं। इस शृंखला में कोई भी ७,००० मीटर या उस से अधिक ऊँचाई का शिखर नहीं इसलिए इसे हिन्दु कुश शृंखला जितनी ख्याति नहीं मिली है।
मतलब उत्तर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मतलब उत्तर उपजिला बांग्लादेश के दक्षिण-पूर्वी भाग में, चट्टग्राम विभाग के चाँदपुर जिले में स्थित है।
रैगांव विधानसभा निर्वाचन क्षेत्र

See Also

रैगांव
दिलबर

दिलबर एक  बॉलीवुड गीत है जो मूल रूप से 1999 की भारतीय फिल्म सिर्फ तुम के साथ जारी किया गया।  इस गीत को नदीम-श्रवण द्वारा संगीतबद्ध किया गया था और समीर ने इसको बोल दिये और अलका यागनिक ने इसको गाया। यह गीत सुष्मिता सेन और संजय कपूर पर फ़िल्माया गया है। सिर्फ़ तुम के एलबम की 22 लाख प्रतियाँ विक्रय की गयी जो वर्ष 1999 के बॉलीवुड संगीत में 9वाँ सबसे अधिक बिकने वाला एलबम रहा।
मनोहर कौल

मनोहर कौल (1925-1999) २०वीं सदी के विख्यात चित्रकारों में से एक थे। उनका जन्म श्रीनगर, कश्मीर में हुआ। उनका कार्य राष्ट्रीय आधुनिक कला संग्रहालय में संग्रहीत है।
शिव प्रताप शुक्ल

शिव प्रताप शुक्ल राज्य सभा सांसद है।
अशोक नगर विधानसभा निर्वाचन क्षेत्र

See Also

अशोक नगर
खंडोबा

परिचय

खंडोबा के सेवक के रूप में बाध्या और मुरली का उल्लेख किया जाता है। बाध्या को तो लोग कहते हैं कि वह खंडोबा के कुत्ते का नाम है। मुरली खंडोबा की उपासिका कोई देवदासी थी। सारे दक्षिण में बाध्या और मुरली नाम के खंडोबा के उपासकों का दो वर्ग प्रख्यात है। ये लोग घूमते फिरते हैं और भिक्षा माँगकर खाते हैं।
खंडोबा के संबंध में यह भी कहा जाता है कि खंडोबा की उपासना कर्णाटक से महाराष्ट्र में आई है और खंडोबा महाराष्ट्र और कर्णाटक के बीच सांस्कृतिक संबंध के प्रतीक हैं। कर्णाटक में खंडोबा मल्लारी, मल्लारि मार्तंड, मैलार आदि नाम से जाने जाते हैं। वहाँ उनके बारह प्रसिद्ध स्थान बताए जाते हैं। मद्रास के उपनगर 'मैलापुर' के संबंध में कहा जाता है कि मूलत: उसका नाम इन्हीं के नाम पर मैलारपुर था। दक्षिण में कुछ मुसलमान उन्हें मल्लू खाँ के नाम से पूजते हैं। महाराष्ट्र में इनके कन्नड़ नाम मैलार का संस्कृतकरण कर 'मल्लारि माहात्म्य' नाम से एक ग्रंथ की रचना हुई है। उसमें उनके संबंध में जो कथा दी गई है वह इस प्रकार है-
कृतयुग में मणिचूल पर्वत पर धर्मपुत्र सप्तर्षि तप कर रहे थे। वहाँ मणि और मल्ल नामक दो दैत्यों ने आकर उपद्रव करना आरंभ किया और ऋषि के तपोवन को ध्वस्त कर दिया। तब शोकाकुल ऋषि इंद्र के पास गए। इंद्र ने कहा कि मणि-मल्ल दोनों दैत्यों को अमर रहने का वरदान ब्रह्मा ने दे रखा है। इस कारण वे उनका वध करने में असमर्थ हैं। उन्होंने ऋषि को विष्णु के पास जाने की सलाह दी। ऋषि विष्णु के पास गए। जब विष्णु ने भी अपनी असमर्थता प्रकट की तब वे शिव के पास आए। शिव ने जब ऋषि की दु:खगाथा सुनी तो वे दु:खी हुए और उन्होंने मणि और मल्ल के विनाश के लिये मार्तंड भैरव का रूप धारण किया और कार्तिकेय के नेतृत्व में अपने सात कोटि गणों को लेकर मणिचूल पर्वत पर पहुँचे। वहां उनका मणि-मल्ल के साथ तुमुल युद्ध हुआ। अंत में मार्तंड भैरव ने मणि के वक्षस्थल को विदीर्ण कर दिया और वह भूमि पर गिर पड़ा। गिरने पर उसने शिव से प्रार्थना की कि वह उसे अश्व के रूप में अपने निकट रहने की अनुमति दें। शिव ने उसका अनुरोध स्वीकार कर लिया। इसी प्रकार मल्ल ने भी मरने से पूर्व मार्तंड भैरव से अनुरोध किया कि मेरे नाम से आप मल्लारि (मल्ल+अरि) नाम से ख्यात हों। तब सप्तऋषि ने भयमुक्त होकर मार्तंड भैरव से स्वयंभूलिंग के रूप में प्रेमपुर (पेंबर) में रहने का अनुरोध किया और उन्होंने उनका भी अनुरोध मान लिया। इस प्रकार मल्लारि (मैलार) की कथा प्रख्यात हुई। मल्लारि (मैलार) अर्थात् खंडोबा को श्वेत अश्व पर आरूढ़ अंकित किया जाता है। उनके साथ कुत्ता रहता है। उनके हाथ में खड्ग (खंडा) और त्रिशूल होता है।
क्रान्ति-तीर्थ

इतिहास

भारतीय स्वतंत्रता संग्राम के अग्रणी सेनानी श्यामजी कृष्ण वर्मा का निधन स्विट्जरलैंड की राजधानी जिनेवा में ३१ मार्च १९३० को हो गया था। गुजरात के मुख्यमन्त्री नरेन्द्र मोदी ने उनकी अस्थियों को भारत की स्वतन्त्रता के 55 वर्ष बाद 22 अगस्त 2003 को स्विस सरकार से अनुरोध करके जिनेवा से स्वदेश वापस मँगाया
और श्यामजी कृष्ण वर्मा के जन्म स्थान माण्डवी में क्रान्ति-तीर्थ नाम से एक रमणीय पर्यटन स्थल बनाकर उसमें उनकी स्मृति को संरक्षण प्रदान किया।
13 दिसम्बर 2010 को मोदी ने इसे राष्ट्र को समर्पित कर दिया। इस क्रान्ति-तीर्थ को देखने दूर-दूर से पर्यटक गुजरात आते हैं। इसकी देखरेख के साथ-साथ पर्यटकों के आवागमन व निवास आदि की सारी व्यवस्था गुजरात सरकार का पर्यटन विभाग करता है।
क्रान्ति-तीर्थ के परिसर में लन्दन के इण्डिया हाउस की हू-ब-हू अनुकृति बनाकर उसमें श्यामजी कृष्ण वर्मा सहित अनेक क्रान्तिकारियों के चित्र व उनसे सम्बन्धित साहित्य भी रखा गया है। कच्छ जाने वाले सभी देशी विदेशी पर्यटकों के लिये माण्डवी का क्रान्ति-तीर्थ एक उल्लेखनीय पर्यटन स्थल बन चुका है। इसे देखने दूर-दूर से भारी संख्या में विदेशी पर्यटक गुजरात आते हैं।